

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 26.martā Nr.145

(protokols Nr.6, 16.p)

**Par sporta finansējuma piešķiršanu Priekuļu novadā deklarētajiem sportistiem**

Priekuļu novada pašvaldība ir saņēmusi biedrības “Latvijas Basketbola senioru klubs” (turpmāk-Iesniedzēja) 2020.gada 24.februārī iesniegumu (reģ. 24.02.2020. ar Nr. 3.1-5.2/2020-1431) par finansējuma piešķiršanu Priekuļu novadā deklarētajiem sportistiem 900 EUR apmērā.

Iesniedzējs norāda, ka biedrība “Latvijas basketbola senioru klubs” ir Latvijas sporta organizācija, kurā apvienojušies Rīgas un arī citu Latvijas novadu basketbola veterāni.

2020.gada jūnijā-jūlijā biedrības dalībnieki piedalīsies Eiropas 11.čempionātā, kas notiks Spānijā (Malagā). Latvijas komandā ir iekļauts Priekuļu novada basketbolists *Vārds Uzvārds*. Lai nodrošinātu komandas dalību čempionātā un segtu tikai izdevumus par dalības maksu 1.2 tūkstoši euro, transportu 4.9 tūkstoši euro un naktsmītnes 4.7 tūkstoši euro, katram veterānam no saviem pensijas iekrājumiem jāmaksā aptuveni 920 euro. Iesniedzējs lūdz atbalstīt *Vārds Uzvārds* ar finansējuma 920 euro piešķiršanu.

Pamatojoties uz likuma „Par Pašvaldībām” 14.panta otrās daļas 6.punktu, 21.panta pirmās daļas 27.punktu, Priekuļu novada pašvaldības noteikumiem “Kārtība sportistu un sporta pasākumu atbalstam Priekuļu novadā” un Priekuļu novada domes Izglītības, kultūras un sporta komitejas 2020.gada 19.marta (protokols Nr.3) un Finanšu komitejas 2020.gada 23.marta (protokols Nr.4) lēmumiem, atklāti balsojot: PAR –11 (Elīna Stapulone, Aivars Tīdemanis, Sarmīte Orehova, Aivars Kalnietis, Juris Sukaruks, Arnis Melbārdis, Jānis Mičulis, Baiba Karlsberga, Mārīte Raudziņa, Ināra Roce, Dace Kalniņa), PRET –1 (Normunds Kažoks), ATTURAS –nav, Priekuļu novada dome **nolemj**:

1. Piešķirt biedrībai “Latvijas Basketbola senioru klubs” līdzfinansējumu 200 *euro* apmērā no “Sporta pasākumi” sportistu atbalstam plānotajiem līdzekļiem.
2. Lēmumu nosūtīt biedrībai “Latvijas Basketbola senioru klubs” uz iesniegumā norādīto adresi.
3. Lēmuma izpildes kontrole finanšu jautājumos Finanšu un grāmatvedības nodaļai (vadītāja I.Rumba).

*Šo lēmumu saskaņā ar Administratīvā procesa likuma 70.panta pirmo daļu, 76.panta pirmo un otro daļu, 79.panta pirmo daļu, 188.panta otro daļu un 189.panta pirmo daļu var pārsūdzēt viena mēneša laikā no tā spēkā stāšanās dienas pieteikumu iesniedzot*

*Administratīvās rajona tiesas attiecīgajā tiesu namā pēc pieteicēja adreses [fiziskā persona — pēc deklarētās dzīvesvietas adreses, papildu adreses (Dzīvesvietas deklarēšanas likuma izpratnē) vai nekustamā īpašuma atrašanās vietas, juridiskā persona — pēc juridiskās adreses].*

Domes priekšsēdētāja (paraksts) Elīna Stapulone